Umbes sama palju suureneb  ministeeriumi augusti esimestel nädalatel avaldatud prognoosi kohaselt ka riisi toodang ning jõuab algaval hooajal kõigi aegade rekordtaseme 459,2 miljoni tonnini. Perioodi lõpuks peaks laovarudesse jääma 97,5 miljonit tonni kasutamata riisi, mis on selleaastastest varudest 2,7 protsenti rohkem. Lõppeva hooaja varusid hinnatakse suurimateks alates 2003. aastast ning nisu puhul külluslikumateks alates 2002. aastast. Seega võib osa riisi selleaastasest hinnalangusest võrreldes saiamaterjaliga panna võimsa puhvri  arvele, kuigi prognoositud tasemeid võib alati ohustada kas ebasoodne ilm või looduskatastroofid, mida tuleb samuti küllalt tihti ette.